கேள்வி: அனுரூபா தேவி - கல்வி குறித்து விரிவாக சொல்லுங்கள்.
பதில்: குழந்தைப் பருவத்தில் கடுமையான உடல்நலக் குறைவால், அனுரூபா தேபி சிறிது தாமதமாக கற்றுக்கொள்ளத் தொடங்கினார். இவர் படுக்கையில் இருந்தபோது, இவருடைய அக்கா சொரூபா தேவி ஓய்வு நேரத்தை கடக்க காசிதாசி மகாபாரதத்தையும் கிருத்திவாசி ராமாயணத்தையும் ஓதிக் கொண்டிருந்தார். மேலும், அக்கால வழக்கப்படி, தாத்தாவின் ஓய்வு நேரத்தில், இவர்கள் அவருக்கு அருகில் அமர்ந்து ஒவ்வொரு நாளும் மகாபாரதம் மற்றும் இராமாயணம் ஒரு அத்தியாயத்தைக் கேட்பார்கள். இதன் விளைவாக, அனுரூபா தேவி தனது மனதில் அந்த விஷயத்தை எளிதில் உள்வாங்கிக் கொண்டார். இந்த சூழலில், இவர் சொன்னார், "அந்த சமயத்தில் நான் படிப்பறிவில்லாதவலாக இருந்தாலும், நான் இராமாயணம்-மகாபாரதத்தின் பெரும்பாலான கதைகளை மனப்பாடம் செய்ததால், நான் படிக்காதவன் என்று சொல்ல முடியாது. அந்த நேரத்தில் எனக்கு வயது 7. " இவருடைய அக்காமார்கள் தங்கள் தாத்தாவிடமிருந்து சமசுகிருதம் கவிதைகளைப் படித்து கவிதை எழுதுவதை வழக்கமாகக் கொண்டிருந்தனர். எனவே, இவரும் தனது தாத்தா, பூதேவ் முகோபாத்யாயா மற்றும் தந்தை முகுந்த முகோபாத்யாயா ஆகியோரின் ஆதரவில் தனது குழந்தை பருவத்தில் கல்வி கற்றார். குழந்தை பருவத்திலிருந்தே கல்வி மற்றும் கற்றல் மீது ஒரு தனி பிரியம் கொண்டிருந்தார். வங்காளம் தவிர, இவர் சமசுகிருதம் மற்றும் இந்தியில் கணிசமான தேர்ச்சி பெற்றார். இவர் பல்வேறு மேற்கத்திய அறிஞர்களின் நிறைய புத்தகங்களைப் படித்தார். எனவே மேற்கத்திய அறிவியல் மற்றும் தத்துவத்துடனும் தொடர்பு ஏற்பட்டது.